Åkermynte

Åkermynte, er en art av blomsterplante i mynteslekta i Leppeblomstfamilien. Der har en sirkumboreal utbredelse, og er hjemmehørende i tempererte områder av Europa, vest- og sentral- Asia, øst til Himalaya og øst-Sibir og Nord-Amerika. Mentha canadensis, en beslektet art, er også omtalt som Mentha arvensis av noen forfattere som to varianter. De to variantene er M. arvensis var. glabrata Fernald og M. arvensis var. piperascens Malinv. ex L. H. Bailey.

Beskrivelse 
Åkermynte er en urteaktig flerårig plante som vanligvis blir mellom 10 og 60 cm høy, men som i sjeldne tilfeller kan bli opptil 100 cm høy. Den har en krypende jordstengel som det vokser opprette skudd fra. Bladenes bladstilling er parvis motsatt, enkle og mellom 20 og 65 mm lange og 10 til 20 mm brede. De er hårete, og har en grovt tagget kant. Blomstene er lys lilla, av og til hvite eller rosa, og vokser i rosetter ved bladfestene på stengelen. Hver blomst er 3 til 4 mm lang og har fem hårete begerblad, fire kronblad og fire støvbærere. Frukten er et fruktlegeme med to kamre.

Underart 
Underarter omfatter:

 Mentha arvensis subsp. arvensis.
 Mentha arvensis subsp. agrestis (Sole) Briq.
 Mentha arvensis subsp. austriaca (Jacq.) Briq.
 Mentha arvensis subsp. lapponica (Wahlenb.) Neuman
 Mentha arvensis subsp. palustris (Moench) Neumann
 Mentha arvensis subsp. parietariifolia (Becker) Briq.
 Mentha arvensis subsp. haplocalyx (Linné, e.g. var. sachalinensis)

Den beslektede arten Mentha canadensis er av noen forfattere også betraktet som en underart av M. arvensis og omfatter da to varianter, M. arvensis var. glabrata Fernald (med referanse til nordamerikanske planter) og M. arvensis var. piperascens Malinv. ex L. H. Bailey (med referanse til østasiatiske planter).

Bruk 
Te av bladene har blitt brukt til å behandle forkjølelse eller hjelpe fordøyelsen. Kjemiske stoffer som kan utvinnes av åkermynte omfatter mentol, menton, isomenton, neomentol, limonen, mentylacetat, beta-caryofylen, alfa-pinen, beta-pinen, tanniner og flavonoider. Ekstrakter av mynte og stoffer beslektet med mentol brukes i mat, drikke, hostemedisiner, kremer og sigaretter. Mentol brukes mye i tannbehandling, som munnvann, med mulighet for å hemme bakteriene streptokokker og lactobacillus.

Åkermynte har også blitt brukt mot møll, og til å gi godlukt i huset og i klær.

Sykdommer 
To av de viktigste sykdommer som i betydelig grad kan skade Japansk mint (M. arvensis var. piperascens) og begrense avkastningen er rustsopp og muggangrep. Melduggangrep  forekommer vanligvis bare på vestkysten av USA, hvor været kan være tåkete og fuktig. Rustsopp er en sykdom som er felles for de fleste planter i slekten Mentha. Om disse sykdommene skulle ramme et dyrket område er de nærmest ukontrollerbare. Hvis de oppdages vil man gjerne skjære av alt for å unngå at resten av bladene blir smittet.

Referanser

Eksterne lenker 

Dyr formelt beskrevet av Carl von Linné
Planter formelt beskrevet i 1753
Nord-Amerikas flora
Asias flora
Europas flora